ભાજપાએ ધારાસભ્ય ધર્મેન્દ્રસિંહ જાડેજાના જૂથના અને કોંગી કોર્પોરેટર (હજુ કોંગીએ સસ્પેન્ડ નથી કર્યા) તેવા જડીબેનને દંડકનો હોદો આપતા બળતામાં ઘી હોમાયું. કારણ ભાજપમાં મતદાન માટે નગરસેવકોને વ્હીપ આપવાનો અધિકાર દંડકના સીરે હોય છે. જયારે દંડક પોતે સત્તાવાર ભાજપનો ખેસ ધારણ કર્યો નથી તો તેના કારણે આગામી દિવસોમાં કોઇ વિપરિત પરિસ્થિતિ ઉભી થાય તો શું એ ભાજપા સંગઠન માટે પણ કોડીયામાં પાણી લઇ ડૂબી મરવા જેવો ઘાટ ઘડાશે, તે હકિકતને પણ ધ્યાને લેવામાં આવેલ નથી. ભાજપના સિનિયર અને જુનિયર નગરસેવકોએ આ બધી વાતો ઉપર મંથન કરી પોતાનો આક્રોશ વ્યકત કરી રહ્યા છે. જામનગરના લોકલ રાજકારણથી અજાણ એવા કેબિનેટ મંત્રી આર.સી.ફળદુ માટે સાપે છછુંદર ગળ્યા જેવી સ્થિતિ ઉત્પન્ન થવા પામેલ છે. જો કે આ નારાજ નગરસેવકોની મળેલ મીટીંગ અંગે તેઓ દ્વારા પોતે સિનિયર હોય અને ર૦૧૯ની ચૂંટણી જીતવા માટે ચિંતન કરી રહ્યા છે. આ ચિંતન બેઠક પછી રવિવારે યોજાયેલા લોકાર્પણ સમારોહમાં ભાજપાની મુળભુત એવી સોળ નગરસેવિકાઓ પૈકી બે-ત્રણની જ હાજરી ઉપમેયર પદ માટે છેલ્લે સુધી કોણીએ ગોળ લગાડી અને આપવામાં આવેલ છેહનું પરિણામ હોવાનું માનવામાં આવી રહ્યું છે.